यह पुस्तक परम पावन दलाई लामा द्वारा दिए गए उपदेशों तथा अभ्यास के श्रेष्ठतम संकलनों में से एक है जिसमें इस बात पर बल दिया गया है कि किस तरह धर्माचरण द्वारा एक सुखी जीवन जिया जा सकता है। दलाई लामा के ये उपदेश इस बात को समझने में सहायक हैं कि क्लेश के ही कारण हमारे सुख के मार्ग में बाधा आती है। अत्यंत सरल व सुस्पष्ट ढंग से उन्होंने सुझाया है कि हम किस तरह दुःख के मूल कारणों क्रोध, घृणा तथा तृष्णा पर विजय प्राप्त कर एक करुणाशील हृदय का विकास कर सकते हैं।